วันหยุดสุดสัปดาห์ ถ้าใครยังไม่มีแพลนไปไหน แนะนำที่ท่องเที่ยวใกล้กทม.นั่นก็คือจังหวัดฉะเชิงเทรา แวะไหว้พระวัดหลวงพ่อโสธร เที่ยวตลาดน้ำบางคล้า และก่อนเดินทางกลับซื้อมะม่วง คัดเกรดพิเศษ ติดไม้ติดมือกลับบ้านยังได้ และที่สำคัญ 

อาหารที่ขึ้นชื่ออีกอย่าง ที่มาฉะเชิงเทรา ไม่ควรพลาดคือก๋วยเตี๋ยวปากหม้อ แม้จะมีอยู่หลายเจ้า เราขอเลือกเจ้านี้ละกัน มากินกี่ครั้งก็ทานแต่เจ้านี้ประจำ เลยวัดหลวงพ่อโสธรมาหน่อยเดียว เปิดตั้งแต่7โมงเช้า ถึงบ่าย4โมงเย็น ในร้านไม่ใช่มีแค่ปากหม้อ มีอาหารอย่างอื่นให้เราเลือกด้วย 

ปากหม้อที่นี่จะมีทั้งหมด 7ไส้ 

เช่น ไส้ผักกุยช่าย ถั่วงอก ไก่สับ หน่อไม้ ไชวโป้วหวาน ถั่วพลู ใน1จาน เค้าจะให้ปากหม้อมา8ตัว เราสามารถเลือกไส้ที่ต้องการได้  พร้อมทั้งโรยกระเทียมบนตัวปากหม้อด้วย เสริฟพร้อมน้ำซุปหัวไชเท้าพร้อมกระดูกหมูและเลือด ตักปากหม้อซดพร้อมน้ำซุป ราคาถ้วยละ40 บาท  อร่อยอย่าบอกใครเลยละ เค้าจะทำกันสดๆ ให้เราดูกันหน้าร้านเลย ใครไปก็ลองแวะไปชิมกันนะ